ગોરખપુર: ગોરખપુરની બીઆરડી મેડિકલ કોલેજ એન્ડ હોસ્પિટલના એન્સેફ્લાઈટિસ વોર્ડના ઈન્ચાર્જ અને આ હોસ્પિટલમાં બાળકોનાં મોતના મામલામાં આરોપી બનાવવામાં આવેલા ડો. કફીલ ખાનની આજે સવારે ઉત્તર પ્રદેશ એસટીએફ દ્વારા ધરપકડ કરવામાં આવી હતી. ડો. કફીલ ખાન આ હોસ્પિટલમાં બાળ રોગ વિભાગના વડા હતા. એસટીએફ હવે ડો. કફીલ ખાનની કસ્ટડી ગોરખપુર પોલીસને સોંપશે. બીઆરડી મેડિકલ કોલેજના મામલામાં કુલ નવ લોકોને આરોપી બનાવવામાં આવ્યા છે.